REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/143-18

14. jun 2018. godine

B e o g r a d

**Z A P I S N I K**

**35. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 12. JUNA 2018. GODINE**

Sednica je počela u 13,00 časova.

Sednicom je predsedavao Petar Petrović, predsednik Odbora.

Sednici su prisustvovali članovi Odbora: Slaviša Bulatović, Neđo Jovanović, Mihailo Jokić, Đorđe Komlenski, Aleksandar Martinović, Žarko Mićin i Jovan Palalić.

Osim članova Odbora, sednici su prisustvovali i Aleksandra Majkić (zamenik člana Biljane Pantić Pilja) i Zoltan Pek (zamenik člana Balinta Pastora).

Sednici nisu prisustvovali članovi Odbora: Nataša Mićić, Miletić Mihajlović, Dušan Pavlović, Sreto Perić, Dušan Petrović, Zoran Despotović, Katarina Rakić, niti njihovi zamenici.

Sednici su prisustvavali i Žikica Nestorović, državni sekretar u Ministarstvu državne uprave i lokalne samouprave, Saša Mogić, pomoćnik ministra, Marina Dražić, pomoćnik ministra, Ivana Savićević, pomoćnik ministra, Gordana Pođanin, šef Odseka za plate, vrednovanje i katalogizaciju radnih mesta i Jelena Ljubinković, rukovodilac Grupe za kolektivne pregovore i socijalni dijalog.

Predsednik Odbora je konstatovao da su ispunjeni uslovi za rad i punovažno odlučivanje, nakon čega je predložio, a članovi Odbora su **jednoglasno, u** celini, utvrdili sledeći

D n e v n i r e d :

1. **Razmatranje Predloga zakona o izmenama i dopunama Zakona o lokalnoj samoupravi**,koji je podnela Vlada (broj 015-1128/18 od 4. maja 2018. godine);
2. **Razmatranje Predloga zakona o izmeni i dopuni Zakona o državnoj upravi,** koji je podnela Vlada (broj 02-1129/18 od 4. maja 2018. godine);
3. **Razmatranje Predloga zakona o izmenama i dopunama Zakona o matičnim knjigama,** koji je podnela Vlada (broj 20-1222/18 od 15. maja 2018. godine);
4. **Razmatranje Predloga zakona o izmenama i dopunama Zakona o javnim agencijama,** koji je podnela Vlada (broj 023-919/18 od 10. aprila 2018. godine);
5. **Razmatranje Predloga zakona o platama zaposlenih u javnim agencijama i drugim organizacijama koje je osnovala Republika Srbija, autonomna pokrajina ili jedinica lokalne samouprave,** koji je podnela Vlada (broj 120-920/18 od 10. aprila 2018. godine);
6. **Razmatranje Predloga zakona o izmenama i dopunama Zakona o službenoj upotrebi jezika i pisama,** koji je podnela Vlada (broj 011-1324/18 od 29. maja 2018. godine);
7. **Razmatranje Predloga zakona o izmenama i dopunama Zakona o teritorijalnoj organizaciji Republike Srbije,** koji su podneli narodni poslanici Studenka Kovačević, Miletić Mihajlović, dr Darko Laketić i mr Dejan Radenković (broj 015-3271/17 od 3. novembra 2017. godine);
8. **Razmatranje Predloga zakona o potvrđivanju Dodatnog protokola Evropskoj povelji o lokalnoj samoupravi o pravu da se učestvuje u poslovima lokalnih vlasti,** koji je podnela Vlada (broj 011-2169/18 od 5. juna 2018. godine);
9. Razno.

 Predsednik Odbora je stavio na glasanje predlog da se o tačkama utvrđenog dnevnog reda vodi objedinjena rasprava, koji su članovi Odbora, **jednoglasno** prihvatili.

Predsednik Odbora je otvorio raspravu po objedinjenim tačkama utvrđenog Dnevnog reda u kojoj je učestvovao dr Mihailo Jokić**.**

**Mihailo Jokić** izneo je stav da je potrebno unaprediti proces vršenja nadzora od strane Ministarstva državne uprave i lokalne samouprave nad radom organa jedinica lokalne samouprave, kao i uspostavljanje bolje međusobne saradnje.

Kako se više niko od članova Odbora nije javio za reč, predsedavajući je zaključio objedinjenu raspravu nakon čega se pristupilo glasanju.

**PRVA TAČKA -** Razmatranje Predloga zakona o izmenama i dopunama Zakona o lokalnoj samoupravi, koji je podnela Vlada (broj 015-1128/18 od 4. maja 2018. godine);

**Petar Petrović** je stavio na glasanje predlog:

- da Odbor, u skladu sa članom 155. stav 2. Poslovnika Narodne skupštine, odluči da predloži Narodnoj skupštini da prihvati Predlog zakona o izmenama i dopunama Zakona o lokalnoj samoupravi u načelu;

 - da za izvestioca Odbora na sednici Narodne skupštine bude određen Petar Petrović, predsednik Odbora.

 Članovi Odbora su **jednoglasno** usvojili navedeni predlog.

**DRUGA TAČKA -** Razmatranje Predloga zakona o izmeni i dopuni Zakona o državnoj upravi, koji je podnela Vlada (broj 02-1129/18 od 4. maja 2018. godine);

**Petar Petrović** je stavio na glasanje predlog:

- da Odbor, u skladu sa članom 155. stav 2. Poslovnika Narodne skupštine, odluči da predloži Narodnoj skupštini da prihvati Predlog zakona o izmeni i dopuni Zakona o državnoj upravi u načelu;

 - da za izvestioca Odbora na sednici Narodne skupštine bude određen Petar Petrović, predsednik Odbora.

Članovi Odbora su **jednoglasno** usvojili navedeni predlog.

**TREĆA TAČKA** - Razmatranje Predloga zakona o izmenama i dopunama Zakona o matičnim knjigama, koji je podnela Vlada (broj 20-1222/18 od 15. maja 2018. godine);

**Petar Petrović** je stavio na glasanje predlog:

- da Odbor, u skladu sa članom 155. stav 2. Poslovnika Narodne skupštine, odluči da predloži Narodnoj skupštini da prihvati Predlog zakona o izmenama i dopunama Zakona o matičnim knjigama u načelu;

 - da za izvestioca Odbora na sednici Narodne skupštine bude određen Petar Petrović, predsednik Odbora.

Članovi Odbora su **jednoglasno** usvojili navedeni predlog.

**ČETVRTA TAČKA** - Razmatranje Predloga zakona o izmenama i dopunama Zakona o javnim agencijama, koji je podnela Vlada (broj 023-919/18 od 10. aprila 2018. godine);

**Petar Petrović** je stavio na glasanje predlog:

- da Odbor, u skladu sa članom 155. stav 2. Poslovnika Narodne skupštine, odluči da predloži Narodnoj skupštini da prihvati Predlog zakona o izmenama i dopunama Zakona o javnim agencijama u načelu;

 - da za izvestioca Odbora na sednici Narodne skupštine bude određen Petar Petrović, predsednik Odbora.

Članovi Odbora su **jednoglasno** usvojili navedeni predlog.

**PETA TAČKA** - Razmatranje Predloga zakona o platama zaposlenih u javnim agencijama i drugim organizacijama koje je osnovala Republika Srbija, autonomna pokrajina ili jedinica lokalne samouprave, koji je podnela Vlada (broj 120-920/18 od 10. aprila 2018. godine);

**Petar Petrović** je stavio na glasanje predlog:

- da Odbor, u skladu sa članom 155. stav 2. Poslovnika Narodne skupštine, odluči da predloži Narodnoj skupštini da prihvati Predlog zakona o platama zaposlenih u javnim agencijama i drugim organizacijama koje je osnovala Republika Srbija, autonomna pokrajina ili jedinica lokalne samouprave u načelu;

 - da za izvestioca Odbora na sednici Narodne skupštine bude određen Petar Petrović, predsednik Odbora.

Članovi Odbora su **jednoglasno** usvojili navedeni predlog.

**ŠESTA TAČKA** - Razmatranje Predloga zakona o izmenama i dopunama Zakona o službenoj upotrebi jezika i pisama, koji je podnela Vlada (broj 011-1324/18 od 29. maja 2018. godine);

**Petar Petrović** je stavio na glasanje predlog:

- da Odbor, u skladu sa članom 155. stav 2. Poslovnika Narodne skupštine, odluči da predloži Narodnoj skupštini da prihvati Predlog zakona o izmenama i dopunama Zakona o službenoj upotrebi jezika i pisama u načelu;

 - da za izvestioca Odbora na sednici Narodne skupštine bude određen Petar Petrović, predsednik Odbora.

Članovi Odbora su **jednoglasno** usvojili navedeni predlog.

**SEDMA TAČKA -** Razmatranje Predloga zakona o izmenama i dopunama Zakona o teritorijalnoj organizaciji Republike Srbije, koji su podneli narodni poslanici Studenka Kovačević, Miletić Mihajlović, dr Darko Laketić i mr Dejan Radenković (broj 015-3271/17 od 3. novembra 2017. godine);

**Petar Petrović** je stavio na glasanje predlog:

- da Odbor, u skladu sa članom 155. stav 2. Poslovnika Narodne skupštine, odluči da predloži Narodnoj skupštini da prihvati Predlog zakona o izmenama i dopunama Zakona o teritorijalnoj organizaciji Republike Srbije u načelu;

 - da za izvestioca Odbora na sednici Narodne skupštine bude određen Petar Petrović, predsednik Odbora.

Članovi Odbora su **jednoglasno** usvojili navedeni predlog.

**OSMA TAČKA -** Razmatranje Predloga zakona o potvrđivanju Dodatnog protokola Evropskoj povelji o lokalnoj samoupravi o pravu da se učestvuje u poslovima lokalnih vlasti; koji je podnela Vlada (broj 011-2169/18 od 5. juna 2018. godine);

**Petar Petrović** je stavio na glasanje predlog:

- da Odbor, u skladu sa članom 155. stav 2. Poslovnika Narodne skupštine, odluči da predloži Narodnoj skupštini da prihvati Predlog zakona o potvrđivanju Dodatnog protokola Evropskoj povelji o lokalnoj samoupravi o pravu da se učestvuje u poslovima lokalnih vlasti u načelu;

 - da za izvestioca Odbora na sednici Narodne skupštine bude određen Petar Petrović, predsednik Odbora.

Članovi Odbora su **jednoglasno** usvojili navedeni predlog.

**DEVETA TAČKA –** Razno.

 Rasprava u vezi sa ovom tačkom dnevnog reda nije otvarana.

Sednica je završena u 13,10 časova.

SEKRETAR PREDSEDNIK

Sanja Pecelj Petar Petrović